ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป (ประเทศไทย) 
21 ธ.ค. 2558

แนวโน้มภาคบ่าย: กดดันจากผลประมูล 4G
 
ตลาดหุ้นไทยปรับตัวลดลงนำโดยกลุ่มสื่อสาร หลังผลการประมูล 4G ออกมาค่อนข้างพลิกจากที่ตลาดคาดไว้ โดย JAS และ TRUE เป็นผู้คว้าใบอนุญาตไป
สำหรับหุ้นกลุ่มสื่อสาร มองว่าควรหลีกเลี่ยงการลงทุนในหุ้น JAS และ TRUE ไปก่อนขณะที่ ADVANC และ INTUCH อาจจะทยอยซื้อลงทุนระยะยาวได้ เนื่องจากมี Dividend Yield ที่น่าสนใจ 
ต่างชาติยังคงขายออกมาอย่างหนักในวันศุกร์ และคาดว่ายังมีแนวโน้มที่จะเห็นแรงขายออกมาอย่างต่อเนื่อง ขณะที่แรงซื้อของสถาบันชะลอลง อย่างไรก็ดี คาดว่าการปรับลงของราคา อาจจะดึงดูดให้สถาบันกลับเข้าซื้ออีกครั้ง
การย่อตัวลงของดัชนีในรอบนี้ไม่ควรย่อตัวต่ำกว่า 1,260 จุดเนื่องจากจะมีแรงซื้อกองทุน LTF/RMF เข้ามาหนุนในช่วงโค้งสุดท้ายปลายปี ดังนั้นสำหรับกลยุทธ์การลงทุนระยะสั้น จึงกำหนดแนวรับและจุดถอยอยู่ที่ 1,260 จุด ก่อน 
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,273.51 จุด เปลี่ยนแปลง -11.41 จุด มูลค่าการซื้อขาย 34,044 ล้านบาท
เปิด Gap ทางลง แม้มีความพยายามจะตีขึ้น แต่เครื่องมือยังไม่ได้ให้สัญญาณสนับสนุน ขณะเดียวกันการขึ้นปิด Gap ซึ่งทำหน้าที่เป็นแนวต้านก็ยังมีระยะห่างพอควร(ประมาณ 1,285 จุด) คาดยังผ่านยาก บ่ายอาจรอรับที่ 1,268 จุด ต่ำกว่านี้ถอยดูสถานการณ์
 
MTLS/20.40
ทิศทางจากเครื่องมือยังแสดงความ Bullish ที่แฝงอยู่แม้ราคาจะยังออกด้านข้าง น่าซื้อรอการฟื้นตัว “เก็งกำไร”แนวรับ 20.10  บาท แนวต้าน 20.90 บาท Cut loss 19.90 บาท
 
WHA/2.94 
ราคาขยับยังไม่มาก แต่แรงซื้อเข้าพร้อมสัญญาณหนุน ดูแล้วน่าบวกขึ้นได้อีก “เก็งกำไร” แนวรับ 2.86 บาท
แนวต้าน 3.02-3.06 บาท  Cut loss 2.80 บาท
 
COM7/4.66
เริ่มเดินหน้าด้วย Volume หนาแน่น หลังพักตัวไปเพียง 2 วัน โดยเครื่องมือยังขยับขึ้นต่อเนื่อง “เก็งกำไร”แนวรับ 4.60 บาทแนวต้าน 4.90 บาท Cut loss 4.52 บาท
 
ตลาดอนุพันธ์ 
กลยุทธ์
S50Z15/807.90
Short ตอนเช้ายังไม่ได้ รอเปิดอีกครั้งที่ 813 จุด เป้าหมายทำกำไร 805 จุด ตัดขาดทุนเหนือ 816 จุด
 
IRPCZ15/4.16
Long ที่เปิดไว้ 4.14 บาท รอทำกำไร 4.30 บาท ตัดขาดทุนหากหลุด 4.08 บาท
 
GFZ15/18,390
Short ตอนเช้ายังไม่ได้ รอเปิดอีกครั้งที่ 18,420 บาท เป้าหมายทำกำไร 18,250 บาท ตัดขาดทุนเหนือ 18,500 บาท
 
BRF16/1,340
Short ได้ที่ 1,365 บาท รอทำกำไร 1,330 บาท ปิดสถานะหากกลับมาเหนือ 1,360 บาท
 
USDZ15/36.17
Long ตอนเช้ายังไม่ได้ รอเปิดอีกครั้งที่ 36.10 บาท เป้าหมายทำกำไร 36.20 บาท ตัดขาดทุนหากหลุด 36.07 บาท
 
อนุพันธ์เด่นเชิงเทคนิค
S50Z15 / ราคาปิด 807.90 จุด เปลี่ยนแปลง -9.20 จุด
กราฟ 10 นาที ชะลอการปรับลง โดยที่สัญญาณบวกจาก MACD ยังอยู่ใต้เส้น Zero Line มองเป็นการทรงตัวในกรอบทางลง รับ 804, 799 จุด ต้าน 812, 817 จุด